**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ PATYRIMINIO UGDYMO PROJEKTO**

***„PAŽINKIME ŽIEMĄ PER POJŪČIUS“***

**NUOSTATAI**

**I. SKYRIUS**

**BENDROSIOS NUOSTATOS**

1. Respublikinio ikimokyklinio ir priešmokyklinio amžiaus vaikų patyriminio ugdymo projekto *„Pažinkime žiemą per pojūčius“* (toliau – projektas) nuostatai reglamentuoja projekto tikslą, uždavinius, projekto dalyvius, organizavimo tvarką, baigiamąsias nuostatas.
2. Informacija apie projektą ir nuostatai skelbiami Šiaulių lopšelio-darželio „Trys nykštukai“ internetinėje svetainėje <http://www.trysnykstukai.lt/> ir socialinio tinklapio „Facebook“ grupėse: „Auklėtoja auklėtojai (idėjos, darbeliai, pamokėlių planai)“, „Auklėtojų kambarys“, „Idėjų bankas ankstyvojo, ikimokyklinio ir priešmokyklinio ugdymo pedagogams“, ,,Ikimokyklinuko ir pradinuko pasaulis“.

**II. SKYRIUS**

**PROJEKTO TIKSLAS IR UŽDAVINIAI**

1. Projekto tikslas: skatinti ikimokyklinio ir priešmokyklinio amžiaus vaikus ugdančius mokytojus dalintis gerąja patirtimi, idėjomis, patyriminio ugdymo veiklomis, siekiant supažindinti vaikus su žiemos metų laiku, jo ypatumais pasitelkiant 5 pojūčius (klausą, regą, uoslę, lytėjimą ir skonį).
2. Uždaviniai:
   1. padėti vaikams pažinti žiemos metų laiką per 5 pojūčius (klausą, regą, uoslę, lytėjimą ir skonį).
   2. skatinti mokytojus dalintis idėjomis, patyriminio ugdymo veiklomis.
   3. skatinti šalies ikimokyklinio ir priešmokyklinio ugdymo mokytojų bendradarbiavimą, plėtojant kūrybiškumą, išradingumą. Dalintis gerąja patirtimi.
   4. plėtoti vaikų sakytinės ir rašytinės kalbos, aplinkos pažinimo, skaičiavimo ir matavimo, meninės raiškos ir kitų kompetencijų gebėjimus patyriminio ugdymo veiklose.
   5. padėti vaikams patirti kūrybos, atradimo ir draugystės jausmą.

**III. SKYRIUS**

**PROJEKTO DALYVIAI**

1. Projekte kviečiami dalyvauti ikimokyklinio ir priešmokyklinio ugdymo įstaigų pedagogai.

**IV. SKYRIUS**

**PROJEKTO ORGANIZAVIMO TVARKA**

1. Projekto organizatorius – Šiaulių lopšelis-darželis „Trys nykštukai“ (Tilžės g. 41, LT-78206, Šiauliai, tel. (841)552356, el. paštas [trysnykstukai@splius.lt](mailto:trysnykstukai@splius.lt)

Projekto koordinatorius – ikimokyklinio ugdymo mokytoja Vaiva Rimkevičienė;

Nariai: direktorės pavaduotoja ugdymui Eglė Galkauskienė;

ikimokyklinio ugdymo mokytoja Edita Kučaitė.

1. Projektas vyksta nuo 2023 m. gruodžio 1 d. iki sausio 31 d.
2. Projekto eiga:
   1. Dalyviai nuo gruodžio 4 d. iki sausio 31 d. pateikia dalyvio anketą (1 priedas) ir atskiru failu MPEG, MP4 (filmuota gulsčiai) formatu prisega filmuką, kuriame atsispindėtų atliekama patyriminė veikla per visus pojūčius (klausą, regą, uoslę, lytėjimą ir skonį). Filmuko trukmė turi būti ne ilgesnė nei 3 min. Gali būti nufilmuota atskiri video montažai.
   2. Patyriminė veikla apie žiemos metų laiką turi atsispindėti per visus 5 pojūčius. Gali būti viena veikla, kuri apims visus pojūčius arba gali būti kelios atskiros veiklos, kurios visos kartu apims 5 pojūčius.
   3. Vykdyta veikla gali būti skirta sakytinės ir rašytinės kalbos, aplinkos pažinimo, skaičiavimo ir matavimo, meninės raiškos ir kitų kompetencijų gebėjimų ugdymui.
   4. Dalyvio anketa (1 priedas) pildoma 12 dydžio Times New Roman šriftu.
   5. Dalyvio anketą ir video filmukus siųsti el. paštu: [projektai.rimkeviciene@gmail.com](mailto:projektai.rimkeviciene@gmail.com)
   6. Projekto pabaigoje bus sukurtas bendras video filmukas „Idėjos pedagogams“, kuriuo bus pasidalinta su visais projekto dalyviais.

**V. SKYRIUS**

**BAIGIAMOSIOS NUOSTATOS**

1. Autorius, pateikdamas video medžiagą, patvirtina, kad turi tėvų (globėjų) sutikimus viešinti vaikų atvaizdą.
2. Organizatoriai pasilieka teisę projektui atsiųstus filmukus ir veiklų idėjas naudoti neatlygintinai, viešai publikuoti darbus, nurodant autoriaus teises.
3. Projekto dalyviams el. paštu bus išsiųsta Šiaulių lopšelio-darželio „Trys nykštukai“ direktorės patvirtinta pažyma apie dalyvavimą projekte.
4. Veiklos atsiųstos vėliau nurodyto termino (sausio 31 d.) ar neatitinkančios techninių reikalavimų nebus publikuojamos.
5. Kilus klausimams rašykite el. paštu: [projektai.rimkeviciene@gmail.com](mailto:projektai.rimkeviciene@gmail.com)

**PROJEKTO *„PAŽINKIME ŽIEMĄ PER POJŪČIUS“* DALYVIO ANKETA**

|  |  |
| --- | --- |
| Pedagogo vardas, pavardė |  |
| Kvalifikacija (pareigos) |  |
| Miestas, ugdymo įstaigos pavadinimas |  |
| Kontaktinis tel. nr., el. paštas |  |
| Vaikų amžius |  |
| Veiklos pavadinimas |  |
| Trumpas veiklos aprašymas (Kas vyko? Ką veikė?) |  |
| Veikloje naudotos priemonės |  |